CELEX: 52015DC0241
Language: sk
Date: 2015-05-13
Title: NÁVRH OPRAVNÉHO ROZPOČTU č. 5 K VŠEOBECNÉMU ROZPOČTU NA ROK 2015 REAKCIA NA MIGRAČNÉ TLAKY

EURÓPSKA
         KOMISIA

                         V Bruseli 13. 5. 2015
                         COM(2015) 241 final

        NÁVRH OPRAVNÉHO ROZPOČTU č. 5
     K VŠEOBECNÉMU ROZPOČTU NA ROK 2015

         REAKCIA NA MIGRAČNÉ TLAKY

SK                                               SK
 ---pagebreak---    NÁVRH OPRAVNÉHO ROZPOČTU č. 5
K VŠEOBECNÉMU ROZPOČTU NA ROK 2015

    REAKCIA NA MIGRAČNÉ TLAKY
 ---pagebreak--- So zreteľom na
–       Zmluvu o fungovaní Európskej únie, a najmä na jej článok 314, v spojení so
        Zmluvou o založení Európskeho spoločenstva pre atómovú energiu, a najmä s jej
        článkom 106a,
–       nariadenie Európskeho parlamentu a Rady (EÚ, Euratom) č. 966/2012 z 25. októbra
        2012 o rozpočtových pravidlách, ktoré sa vzťahujú na všeobecný rozpočet Únie1,
        a najmä na jeho článok 41,
–       všeobecný rozpočet Európskej únie na rozpočtový rok 2015 prijatý 17. decembra
        20142,
–       opravný rozpočet č. 1/20153 prijatý 28. apríla 2015,
–       návrh opravného rozpočtu č. 1/20154 prijatý 13. januára 2015,
–       návrh opravného rozpočtu č. 3/20155 prijatý 15. apríla 2015,
–       návrh opravného rozpočtu č. 4/20156 prijatý 15. apríla 2015,
Európska komisia týmto predkladá Európskemu parlamentu a Rade návrh opravného rozpočtu
č. 5 k rozpočtu na rok 2015.

ZMENY VO VÝKAZE PRÍJMOV A VÝDAVKOV PODĽA ODDIELOV

Zmeny vo výkaze príjmov a výdavkov podľa oddielov sú k dispozícii v databáze EUR-Lex
(http://eur-lex.europa.eu/budget/www/index-sk.htm). Anglické znenie zmien v týchto
výkazoch je pripojené na informačné účely ako príloha k rozpočtu.

1
      Ú. v. EÚ L 298, 26.10.2012, s. 1.
2
      Ú. v. EÚ L 69, 13.3.2015, s. 1.
3
      Ú. v. EÚ L XXX, XX.XX.2015.
4
      COM(2015) 11 final z 13.1.2015.
5
      COM(2015) 160 final z 15.4.2015.
6
      COM(2015) 161 final z 15.4.2015.

                                              1
 ---pagebreak---                                                                           OBSAH
1.     ÚVOD ........................................................................................................................................................... 3
2.     REAKCIA NA MIGRAČNÉ TLAKY ....................................................................................................... 3
     2.1   POTREBA ZINTENZÍVNIŤ ÚSILIE NA ÚROVNI EÚ ..................................................................................... 3
     2.2   OPATRENIA, V PRÍPADE KTORÝCH SA NAVRHUJE ICH POSILNENIE V ROKU 2015 .................................. 4
     2.3   NAVRHOVANÉ FINANCOVANIE OPATRENÍ V OBLASTI MIGRÁCIE ........................................................... 5
     2.4   PREROZDELENIE PLATOBNÝCH ROZPOČTOVÝCH PROSTRIEDKOV Z PROGRAMU GALILEO ................. 6
3.     SÚHRNNÁ TABUĽKA PODĽA OKRUHOV VFR ................................................................................. 7

                                                                                  2
 ---pagebreak--- 1.         ÚVOD
Návrh opravného rozpočtu (ďalej len „NOR“) č. 5 na rok 2015 sa týka posilnenia zdrojov Únie na
riadenie migračných tokov a prílevu utečencov vzhľadom na najnovší vývoj situácie v južnom
Stredozemí, a to predovšetkým prostredníctvom poskytnutia dodatočných finančných prostriedkov pre
agentúru FRONTEX, Fond pre azyl, migráciu a integráciu (AMIF) a Fond pre vnútornú bezpečnosť
(ISF).
Pri zohľadnení možností prerozdelenia prostriedkov, vrátane platobných rozpočtových prostriedkov z
programu Galileo, sa na tieto účely požaduje celkové čisté zvýšenie viazaných rozpočtových
prostriedkov o 75,8 mil. EUR a nepožaduje sa žiadne zvýšenie objemu platobných rozpočtových
prostriedkoch.

2.         REAKCIA NA MIGRAČNÉ TLAKY
2.1       Potreba zintenzívniť úsilie na úrovni EÚ
V nadväznosti na nedávne tragické udalosti v Stredozemí, pri ktorých zahynulo približne 700 osôb, sa
Rada a Európsky parlament zhodli na tom, že by Európska únia mala prijať opatrenia.
Európska rada vo vyhlásení vydanom po svojom mimoriadnom zasadnutí 23. apríla 20157 vyzvala k
prijatiu niekoľkých opatrení, konkrétne:
         posilnenie spoločných operácií, ktoré sa s podporou aktív a zdrojov poskytnutých ďalšími
          členskými štátmi realizujú v Taliansku (Triton) a v Grécku (Poseidon) a ktoré sú koordinované
          agentúrou FRONTEX a spolufinancované z rozpočtu EÚ;
         zvýšenie núdzovej pomoci pre členské štáty nachádzajúce sa na vonkajšej hranici;
         vytvorenie dobrovoľného pilotného projektu presídlenia utečencov, ktorí v súčasnosti uviazli v
          tretích krajinách;
         vytvorenie nového programu návratu na účely rýchleho návratu nelegálnych prisťahovalcov;
         spustenie regionálnych programov rozvoja a ochrany pre severnú Afriku a Africký roh.
Európsky parlament vo svojom uznesení z 29. apríla 20158 vyzval EÚ a členské štáty, aby poskytli
potrebné zdroje na zaistenie účinného plnenia pátracích a záchranných povinností, a teda aj ich
riadneho financovania; zopakoval, že je potrebné, aby EÚ zintenzívnila úsilie o spravodlivé rozdelenie
zodpovednosti a solidaritu vo vzťahu k tým členským štátom, ktoré v absolútnom alebo relatívnom
vyjadrení prijímajú najvyšší počet utečencov a žiadateľov o azyl; a zdôraznil, že agentúram, ktorých
sa táto oblasť viac priamo týka, je potrebné poskytnúť primerané zdroje na plnenie povinností.
Tento návrh opravného rozpočtu (NOR) odráža smerovanie, ktoré poskytli Európska rada a Európsky
parlament, a zohľadňuje aj politický prístup Komisie načrtnutý v Európskom programe v oblasti
migrácie9:
      -   Okamžité reakcie na migračné tlaky:
             o posilnenie prítomnosti na mori;
             o dosiahnutie lepšej výmeny informácií na boj proti pašovaniu;
             o mobilizácia agentúr EÚ a prostriedkov EÚ;
             o prijatie opatrení na európskej úrovni ako reakcia na veľké prílevy utečencov;

7
          EUCO 18/15, 23.4.2015.
8
          P8_TA-PROV-(2015)0176, 29.4.2015.
9
          COM(2015) 240, 13.5.2015.

                                                 3
 ---pagebreak---              o zavedenie mechanizmu presídlenia;
             o zasahovanie v tretích krajinách pôvodu a tranzitu.
      -   Štyri piliere pre lepšie riadenie migrácie:
             o silná spoločná azylová politika;
             o boj proti pašovaniu a obchodovaniu s ľuďmi a predchádzanie nelegálnej migrácii;
             o zabezpečenie vonkajších hraníc a záchrana životov;
             o nová politika v oblasti legálnej migrácie.
      -   Ďalšie kroky: prehĺbenie európskej spolupráce v oblasti migrácie:
             o dokončenie spoločného európskeho azylového systému;
             o spoločná zodpovednosť v oblasti riadenia hraníc;
             o nový model legálnej migrácie.
2.2       Opatrenia, v prípade ktorých sa navrhuje ich posilnenie v roku 2015
Opatrenia, v prípade ktorých sa v tomto opravnom rozpočte navrhuje ich posilnenie v roku 2015:
      1. Komisia navrhuje zvýšiť príspevok EÚ pre agentúru FRONTEX v roku 2015 o dodatočnú
         sumu vo výške 26,8 mil. EUR vo viazaných a v platobných rozpočtových prostriedkoch.
         Cieľom je strojnásobenie financovania pre spoločné operácie Triton a Poseidon na posledných
         sedem mesiacov roku 2015, ako aj pokrytie výdavkov na požadované dodatočné pracovné
         miesta pre agentúru FRONTEX na rok 2015 (pozri nižšie). Operácie Triton a Poseidon budú v
         súlade so závermi Európskej rady posilnené zintenzívnením leteckého a námorného dohľadu v
         rozšírenom geografickom priestore zodpovedajúcom rozsahu operácie Mare Nostrum.
         Agentúra FRONTEX nasadí s pomocou aktív členských štátov vyšší počet plavidiel a lietadiel
         a aktualizuje situačný prehľad o operačných oblastiach s cieľom posilniť možnosti pátrania a
         záchrany.
      2. S cieľom podporiť členské štáty nachádzajúce sa na vonkajšej hranici v prijímaní vyššieho
         počtu migrantov navrhuje Komisia posilniť Fond pre azyl, migráciu a integráciu (AMIF) a
         Fond pre vnútornú bezpečnosť (ISF):
             a) Pre fond AMIF (rozpočtová položka 18 03 01 01) sa v roku 2015 požaduje dodatočná
                suma vo výške 57,0 mil. EUR vo viazaných rozpočtových prostriedkoch a 45,6 mil.
                EUR v platobných rozpočtových prostriedkoch. Tieto prostriedky sa použijú na
                zdvojnásobenie núdzovej pomoci, ktorú Komisia poskytuje členským štátom
                nachádzajúcim sa na vonkajšej hranici na podporu prijímania vyššieho počtu
                prichádzajúcich migrantov či migrantov zachránených v dôsledku posilnenia operácií
                Triton a Poseidon, a to v rámci všetkých fáz procesu po prvom príchode a skríningu
                migrantov (25 mil. EUR), a použijú sa aj na realizáciu programu v rámci celej EÚ
                zameraného na presídlenie (25 mil. EUR). Okrem toho sa posilnia regionálne programy
                rozvoja a ochrany (RDPP) pre severnú Afriku a Africký roh (7 mil. EUR).
             b) Pre fond ISF (rozpočtová položka 18 02 01 01) sa v roku 2015 požaduje dodatočná
                suma vo výške 5 mil. EUR vo viazaných rozpočtových prostriedkoch a 4 mil. EUR v
                platobných rozpočtových prostriedkoch. Prostriedky sa použijú na pokrytie núdzovej
                pomoci pre činnosti dohľadu vykonávané v rámci operácií Triton a Poseidon. Posilnia
                sa činnosti spojené s prvým prijatím migrantov, ako sú zistenie totožnosti, poskytnutie
                prvej pomoci, nákup vybavenia pre hraničné kontroly a preprava migrantov.
      3. Keďže sa od troch viac priamo zapojených agentúr EÚ očakáva, že budú vykonávať ďalšiu
         prácu, Komisia navrhuje tieto obmedzené zvýšenia počtu ich zamestnancov:

                                                   4
 ---pagebreak---                a) FRONTEX: 16 dodatočných pracovných miest na podporu posilnených operácií Triton
                  a Poseidon, na prehĺbenie spolupráce s ostatnými agentúrami EÚ v oblasti narušovania
                  sietí obchodovania s ľuďmi a na vyslanie ďalších styčných dôstojníkov do tretích
                  krajín. Zodpovedajúce dodatočné výdavky v roku 2015 sa odhadujú na 528 000 EUR.
               b) EUROPOL: 3 dodatočné pracovné miesta na účely narúšania sietí obchodovania s
                  ľuďmi a na účely odhaľovania a žiadania o odstránenie internetového obsahu, ktorý
                  obchodníci s ľuďmi využívajú na prilákanie migrantov a utečencov. Zodpovedajúce
                  dodatočné výdavky v roku 2015 sa odhadujú na 99 000 EUR.
               c) Európsky podporný úrad pre azyl (EASO): 4 dodatočné pracovné miesta na účely
                  narúšania sietí obchodovania s ľuďmi a na účely vyslania ďalších tímov na spoločné
                  spracovávanie žiadostí o azyl v členských štátoch nachádzajúcich sa na vonkajšej
                  hranici. Zodpovedajúce dodatočné výdavky v roku 2015 sa odhadujú na 132 000 EUR.
2.3       Navrhované financovanie opatrení v oblasti migrácie
Celkové zvýšenie viazaných rozpočtových prostriedkov na financovanie vyššie uvedených opatrení
predstavuje 89,0 mil. EUR. Pokiaľ ide o platobné rozpočtové prostriedky, na pokrytie predbežného
financovania (80 %) dodatočných opatrení realizovaných z prostriedkov AMIF a ISF a na umožnenie
agentúre FRONTEX pokračovať v spolufinancovaní operácie Triton je potrebná suma 76,6 mil. EUR.
Komisia starostlivo preskúmala možnosti prerozdelenia viazaných aj platobných rozpočtových
prostriedkov v rámci rozpočtu na rok 2015. V dôsledku toho Komisia identifikovala v rámci kapitoly
18 02 (Vnútorná bezpečnosť) vnútorné pripísané príjmy pochádzajúce z vrátenia súm v súvislosti s
uzatváraním starých spisov v rámci Fondu pre vonkajšie hranice10, a to vo výške 13,2 mil. EUR vo
viazaných rozpočtových prostriedkoch a 7,0 mil. EUR v platobných rozpočtových prostriedkoch.
Navrhuje sa, aby sa tieto sumy použili na poskytnutie okamžitého dodatočného financovania pre
agentúru FRONTEX, a to ako súčasť celkového posilnenia požadovaného pre agentúru v tomto
návrhu opravného rozpočtu (26,8 mil. EUR).
Komisia preto navrhuje, aby dodatočné rozpočtové prostriedky vo výške 75,8 mil. EUR vo viazaných
rozpočtových prostriedkoch a 69,7 mil. EUR v platobných rozpočtových prostriedkoch boli
poskytnuté na dodatočné financovanie opatrení v oblasti migrácie, ktoré sa má schváliť v rozpočte na
rok 2015. Tieto zvýšenia sú rozdelené medzi päť rozpočtových riadkov takto:
                                                                                         Viazané             Platobné
     Rozpočtový
                                               Názov                                    rozpočtové          rozpočtové
       riadok
                                                                                        prostriedky         prostriedky
 18 02 01 01      Podpora riadenia hraníc a spoločnej vízovej politiky na                    5 000 000           4 000 000
                  zjednodušenie legálneho cestovania
 18 02 03         Európska agentúra pre riadenie operačnej spolupráce na vonkajších         13 541 000          19 821 000
                  hraniciach (FRONTEX)
 18 02 04         Európsky policajný úrad (EUROPOL)                                             99 000              99 000
 18 03 01 01      Posilnenie a rozvoj spoločného európskeho azylového systému               57 000 000          45 600 000
                  a zlepšenie solidarity a zdieľania zodpovednosti medzi členskými
                  štátmi
 18 03 02         Európsky podporný úrad pre azyl (EASO)                                       132 000             132 000
 Spolu                                                                                      75 772 000          69 652 000

10
          V súlade s rozhodnutím č. 574/2007/ES, ktorým sa zriaďuje Fond pre vonkajšie hranice na obdobie rokov 2007
          až 2013, a na základe informácií od členských štátov rozhoduje Komisia pri ukončovaní ich ročných programov o
          výške výdavkov, ktoré uznáva ako výdavky, ktoré možno hradiť z prostriedkov fondu, a žiada vrátenie
          prostriedkov predstavujúcich rozdiel medzi konečnými uznanými výdavkami a sumami, ktoré sa už vyplatili
          členským štátom.

                                                       5
 ---pagebreak--- 2.4    Prerozdelenie platobných rozpočtových prostriedkov z programu Galileo
Okrem prerozdelenia identifikovaného v rámci kapitoly 18 02 a uvedeného v oddiele 2.3 našla
Komisia ďalší zdroj – prerozdelenie platobných rozpočtových prostriedkov z programu Galileo na
pokrytie zostávajúcej sumy 69,7 mil. EUR v platobných rozpočtových prostriedkoch, v dôsledku čoho
zostáva celková úroveň platobných rozpočtových prostriedkov v rozpočte na rok 2015 nezmenená.
Na rozdiel od iných výdavkových programov, ktoré sa implementujú prostredníctvom grantov,
zodpovedá za zriadenie a prevádzkovanie vesmírnej infraštruktúry v prípade programu Galileo
Komisia. Ako pri všetkých veľkých projektoch infraštruktúry, a to najmä v oblasti kozmického
priestoru, môžu sa aj pri tomto projekte vyskytnúť riziká, ako sa to už vo svete v niekoľkých
prípadoch ukázalo. Program Galileo nie je výnimkou: došlo k oneskoreniam na strane výrobcu
satelitov (OHB) a k anomálii pri vypustení satelitov v auguste 2014. Už boli prijaté opatrenia na
odstránenie týchto problémov a realizácia programov teraz pokračuje podľa plánu.
V dohodách o delegovaní uzatvorených s Európskou vesmírnou agentúrou (ESA) a Agentúrou pre
európsky GNSS (GSA) sa počíta s tým, že Komisia vykoná v priebehu roka dve platby, pričom tieto
platby sa budú opierať o podrobné prognózy týkajúce sa cieľov, ktoré by mali dosiahnuť ich
subdodávatelia, a budú pokrývať finančné potreby ESA a GSA na nasledujúcich šesť mesiacov. V
tejto súvislosti ich potreby priamo súvisia s vývojom plnenia rôznych zmlúv, a vzhľadom na rozsah
týchto zmlúv môže akékoľvek oneskorenie v plnení uzatvorenej zmluvy alebo oneskorenie v procese
uzatvárania nových zmlúv viesť k významnej zmene v sume požadovaných finančných prostriedkov.
V súlade so zásadou riadneho finančného hospodárenia zohľadňuje Komisia pokrok dosiahnutý pri
plnení zmlúv a podľa toho upravuje platby pre ESA a GSA. Rozhodnutie o ďalšom súbore („súbore
3“) satelitov bude prijaté na základe konečných výsledkov skúšky satelitov plnej prevádzkovej
kapacity (FOC) vypustených v auguste 2014. Najnovšie dostupné plánovanie obstarávania tretieho
súboru satelitov naznačuje, že podpísanie zmluvy, ktoré bolo pôvodne naplánované na rok 2015, je
teraz naplánované na druhý štvrťrok 2016. Preto sa časť platobných rozpočtových prostriedkov
plánovaných na rok 2015 nepoužije. Komisia navrhuje presunúť sumu 69,7 mil. EUR v platobných
rozpočtových prostriedkoch na pokrytie dodatočných potrieb identifikovaných v oddieloch 2.2 a 2.3.

                                            6
 ---pagebreak---      3.             SÚHRNNÁ TABUĽKA PODĽA OKRUHOV VFR
                                                             Rozpočet 2015                                                       Rozpočet 2015
                                                                                          Návrh opravného rozpočtu
                                                     (vrátane OP 1 a NOR č. 1, 3 a                č. 5/2015             (vrátane OP 1 a NOR č. 1, 3, 4 a
                      Okruh
                                                               4/2015)                                                             5/2015)
                                                       VRP                   PRP            VRP            PRP             VRP                   PRP

1.        Inteligentný a inkluzívny rast            77 954 679 684    66 922 960 910                    - 69 652 000    77 954 679 684      66 853 308 910
            Z toho prostriedky v rámci nástroja
                                     flexibility        83 285 595                                                          83 285 595
                                          Strop     77 986 000 000                                                      77 986 000 000
                                     Rezerva          114 605 911                                                         114 605 911
          Konkurencieschopnosť pre rast a
1a        zamestnanosť                              17 551 688 425    15 798 230 894                    - 69 652 000    17 551 688 425      15 728 578 894
                                          Strop     17 666 000 000                                                      17 666 000 000
                                       Rezerva        114 311 575                                                         114 311 575
          Hospodárska, sociálna a územná
1b        súdržnosť                                 60 402 991 259    51 124 730 016                                    60 402 991 259      51 124 730 016
            Z toho prostriedky v rámci nástroja
                                     flexibility        83 285 595                                                          83 285 595
                                          Strop     60 320 000 000                                                      60 320 000 000
                                       Rezerva            294 336                                                             294 336
2.        Udržateľný rast: prírodné zdroje          63 901 960 185    55 998 594 804                                    63 901 960 185      55 998 594 804
                                          Strop     64 692 000 000                                                      64 692 000 000
                                       Rezerva        790 039 815                                                         790 039 815

Z toho: Európsky poľnohospodársky
záručný fond (EPZF) — Výdavky
súvisiace s trhom a priame platby                   43 455 780 762    43 447 624 585                                    43 455 780 762      43 447 624 585
                                Čiastkový strop     44 313 000 000                                                      44 313 000 000
           Čistý presun medzi EPZF a EPFRV            123 215 000                                                         123 215 000
                                       Rezerva        734 004 238                                                         734 004 238
3.        Bezpečnosť a občianstvo                    2 357 076 847      1 859 513 795      75 772 000    69 652 000      2 432 848 847       1 929 165 795
                                          Strop      2 456 000 000                                                       2 456 000 000
                                       Rezerva          98 923 153                                                          23 151 153
4.        Globálna Európa                            8 410 899 029      7 422 489 907                                    8 410 899 029       7 422 489 907
                                          Strop      8 749 000 000                                                       8 749 000 000
                                       Rezerva        338 100 971                                                         338 100 971
5.        Administratíva                             8 660 469 063      8 658 756 179                                    8 660 469 063       8 658 756 179
                                          Strop      9 076 000 000                                                       9 076 000 000
                                       Rezerva        415 530 937                                                         415 530 937

Z toho: administratívne výdavky inštitúcií           6 941 188 663      6 939 475 779                                    6 941 188 663       6 939 475 779
                                Čiastkový strop      7 056 000 000                                                       7 056 000 000
                                       Rezerva        114 811 337                                                         114 811 337
6.        Kompenzácie
                                          Strop
                                       Rezerva
                                        Spolu      161 285 084 808   140 862 315 595       75 772 000                  161 360 856 808     140 862 315 595
           Z toho prostriedky v rámci nástroja
                                    flexibility         83 285 595           11 315 595                                     83 285 595            11 315 595
                                          Strop    162 959 000 000   141 901 000 000                                   162 959 000 000     141 901 000 000
                                       Rezerva       1 757 200 787      1 050 000 000                                    1 681 428 787       1 050 000 000
          Iné osobitné nástroje                       581 870 850        418 230 818                                      581 870 850            418 230 818
                                         Spolu     161 866 955 658   141 280 546 413       75 772 000                  161 942 727 658     141 280 546 413

                                                                         7